شفاء بنت عبد اللہ

شفاء بنت عبد اللہ لِکّھݨ پڑھݨ اَتے پُھل تَوِیت وِچ مہان٘در رکھین٘دی ہَن۔ 

 ناں تے نسب 
شفاء ناں، قبیلہ قریش دے ٹَٻَّر عدی تُوں ہِن، سلسلہ نسب اِیہ ہِے: شفاء بنت عبد اللہ بن عبد شمس بن خلف بن سداد بن عبد اللہ بن قرط بن زراح بن عدی ابن کعب بن لوئی، اَمّاں دا ناں فاطمہ بنت وہب بن عمرو بن عائذ بن عمر بن مخزوم ہئی۔

 نکاح 
ابو حشمہ بن حذیفہ عدوی نال نکاح تِھیا۔ 

 اسلام 
کوچ کرݨ تُوں پہلاں مسلمان تھئی ہَن۔اصابہ ج8 ص20

 عام حالات 
حضرت محمدِ مصطفیٰ صلی اللہ علیہ و آلہٖ و سلم نال اِنّھاں کُوں ٻہوں پِرِیت ہئی۔ حضرت محمدِ مصطفیٰ صلی اللہ علیہ و آلہٖ و سلم جݙݨ وی اِنّھاں دے گھر تشریف فرما ہون٘دے ہَن تاں اَرام فرمین٘دے ہَن۔ اِنّھاں نے حضرت محمدِ مصطفیٰ صلی اللہ علیہ و آلہٖ و سلم کِیتے ہِک وَکھرا وِچھاوݨاں اَتے ہِک تہبند رکھ چھوڑی ہئی، کیوں جو اِنّھاں وِچ حضرت محمدِ مصطفیٰ صلی اللہ علیہ و آلہٖ و سلم دا پسینہ جذب تِھین٘دا ہئی، اِیہ وݙّی متبرک شئیں ہَن۔ شفاء دے بعد اِنّھاں دے اَل نے اِنّھاں تبرّکاں کُوں ٻہوں احتیاط نال محفوظ رکھیا، ڄاں جو مروان نے اِنّھاں تُوں اِیہ سبھ شئیں گِھن گِھدیاں۔اسد الغابہ ج5 ص486اصابہ ج8 ص121

حضرت محمدِ مصطفیٰ صلی اللہ علیہ و آلہٖ و سلم اِنّھاں کُوں ہِک مکان وِچ عنایت فرمایا ہئی اَتے اُوہ اپݨے پُتر دے نال ہون٘دے وِچ ٹِکاݨاں کرین٘دے ہَن۔اصابہ ج8 ص 121

حضرت عمر فاروق رضی اللہ عنہٗ نے اپݨے خلافت دے ویلے وِچ اِنّھاں دے نال خاص رعائیتاں کِیتیاں تہوں ابنِ سعد وِچ ہِے، "عمر اِنّھاں کُوں رائے وِچ مقدّم رکھین٘دے اَتے اِنّھاں دی فضیلت دی رعائت کرین٘دے اَتے اِنّھاں کُوں بازار دا اہتمام کرین٘دے ہَن۔"اصابہ ج8 ص 121

 اَل 
اَل وِچ ݙُو دا پَتہ چلدا ہِے، سلیمان اَتے ہِک چھوہِر جیڑھی شرجیل بن حسنہ کُوں منسوب ہئی۔ 

 فضل تے کمال 
جاہلیّت وِچ ݙو شئیں مہان٘درے ہَن، پُھل تَوِیت اَتے لِکّھݨ، پُھل تَوِیت تُوں متعلق حضرت محمدِ مصطفیٰ صلی اللہ علیہ و آلہٖ و سلم تُوں اِنّھاں نے استفتاء کِیتا ہئی، حضرت محمدِ مصطفیٰ صلی اللہ علیہ و آلہٖ و سلم نے اجازت ݙِتّی ہئی اَتے فرمایا ہئی جو حفصہ بنت عمر کُوں وِی سکھا ݙیؤ، لِکّھݨ دے متعلق وی اِیہو حُکم ݙِتّا ہئی۔ کوِیلی دے ݙن٘ڳݨ تے اِیہ منتر پڑھدی ہَن: ”بِسْمِ اللهِ صَلْو صُلْبٌ جَبْرٌ، تَعَوُّذًا مِنْ أَفْوَاهِهَا، وَلَا تَضُرُّ أَحَدًا، اللهُمَّ اكْشِفِ الْبَاسَ رَبَّ النَّاسِ۔“اسد الغابہ ج5 ص487

 اخلاق 
اسد الغابہ وِچ ہِے، "اُوہ وݙی عاقلہ اَتے فاضہ ہَن،"۔ اسد الغابہ ج5 ص486

 وفات 
شفاء بنت عبد اللہ سن ٢٠ ہجری یعنی حضرت عمر فاروق رضی اللہ عنہٗ دی خلافت دے ویلے وِچ جھوک لݙا ڳئی ہَن۔

 حوالہ جات 

ونکی:مہان٘درے زنانیاں
ونکی:مہان٘درے تِرِیمتاں
ونکی:اسلام دے مہان٘درے زنانیاں
ونکی:اسلام دے مہان٘درے تِریمتاں
ونکی:عرب مسلم شخصیّتاں
ونکی:ستویں صدی دے مسلمان
ونکی:مسلم زنانیاں
ونکی:مسلم علماء زنانیاں
ونکی:حدیثاں دے راوی
ونکی:اسلام اتے زنانی